open-index/open-wikipedia-markdown huggingface dataset:
Κρυονέρι Ρεθύμνης

Το **Κρυονέρι** (επίσημα: το *Κρυονέριον*, μέχρι το 1955 *Ασυρώτοι*) είναι χωριό και έδρα ομώνυμης κοινότητας του Δήμου Μυλοποτάμου στην Περιφερειακή Ενότητα Ρεθύμνης της Κρήτης. Απέχει 46 χλμ. από το Ρέθυμνο και είναι κτισμένο σε υψόμετρο 370 μ.

## Ιστορικά στοιχεία
Στο χωριό βρέθηκε κατά τη διάνοιξη δρόμου τμήμα αποθηκευτικού πίθου των μινωικών χρόνων. Περαιτέρω ανασκαφή του χώρου αποκάλυψε δωμάτιο αποθηκευτικού χαρακτήρα διαστάσεων 4,5 επί 2,5 μέτρα, μέσα στο οποίο βρέθηκαν τρεις πίθοι. Στις θέσεις στου Βαλάνη και Λαγκούφια, νοτιοδυτικά του χωριού, οι κάτοικοι αναφέρουν ότι βρήκαν ειδώλια, πιθανόν της αρχαϊκής περιόδου.

Το χωριό αναφέρεται από τον Φραντσέσκο Μπαρότσι το 1577 ως *Assirotus* στην επαρχεία Μυλοποτάμου. Στην ενετική απογραφή του 1583 από Καστροφύλακα αναφέρεται ως *Assirotus* με 143 κατοίκους και ο Φραντσέσκο Μπαζιλικάτα το 1630 ως *Assirotus*. Στην οθωμανική απογραφή του 1671 αναφέρεται ως *Astirotos*, με 12 χαράτσια. Το παλιό όνομα του χωριού σημαίνει αυτός που δεν έχει σ(ο)υρωθεί και πιθανότατα είναι ανδρωνυμικό. Το νέο όνομα είναι αναφορά σε πηγή που υπάρχει στο χωριό.

Στην απογραφή του 1881, όταν είχε 73 κατοίκους, όλοι χριστιανοί, και ανήκε στον δήμο Δαμάστας. Στην απογραφή του 1900 είχε 116 κατοίκους και υπαγόταν στον ίδιο δήμο. Το 1920 είχε οριστεί έδρα ομώνυμης κοινότητας. Το 1925 προσαρτήθηκε στην κοινότητα Αείμονα, αλλά το 1930 ορίστηκε έδρα δικής του κοινότητας, η οποία διατηρήθηκε μέχρι την Καποδιστριακή διοικητική διαίρεση το 1997, όταν εντάχθηκε στον τότε δήμο Κουλούκωνα.

Δείτε ***[[Κοινότητα Κρυονερίου Ρεθύμνης|Κοινότητα Κρυονερίου]]***

### Απογραφές πληθυσμού
Αναλυτικά η δημογραφική πορεία του χωριού σύμφωνα με τις απογραφές:

## Σημεία ενδιαφέροντος
thumb|250px|Το καθολικό της μονής Χαλέπας.
Ο κεντρικός ναός της ενορίας είναι ο μονόκλιτος ναός της Κοίμησης της Θεοτόκου. Κτίστηκε το 1810 και στο εσωτερικό του βρίσκεται φορητή εικόνα του 1670. Επίσης στο χωριό βρίσκεται ο ναός των Αγίων Πέτρου και Παύλου.

Κοντά στο χωριό βρίσκεται η μονή Χαλέπας, με το καθολικό της να είναι αφιερωμένο στη Μεταμόρφωση και στη Γέννηση του Χριστού. Η μονή χρονολογείται από τους ενετικούς χρόνους. Είναι φρουριακού τύπου. Η είσοδος στη μονή γίνεται μέσω διαβατικού στην νοτιοδυτική πλευρά, το οποίο οδηγεί στη κεντρική αυλή. Γύρω από την κεντρική αυλή βρίσκονται το ηγουμενίο, η τραπεζαρία και το καθολικό, με την μονή να τελεί υπό αναστήλωση. Στις αρχές του 20ού αιώνα έγινε προσπάθεια να κατασκευαστεί νέος ναός, χωρίς όμως να ολοκληρωθεί, ενώ σώζεται ακόμα ο παλιός ναός. Η μονή, όπως και η γειτονική μονή της Αγίας Μαρίνας, ερείμωσαν κατά τον Κρητικό Πόλεμο. Η μονή Χαλέπας στη συνέχεια έγινε μετόχι της μονής Βωσάκου. Από τη μονή Αγίας Μαρίνας σώζεται μόνο το καθολικό, το οποίο στο εσωτερικό του σώζει αγιογραφίες.

## Προσωπικότητες
* Μαρία Χριστοδουλάκη (1862–1932) - μητέρα του Νίκου Καζαντζάκη

## Παραπομπές


Κρυονερι
Κατηγορία:Δήμος Μυλοπόταμου
Δημήτρης Λιακόπουλος

Ο **Δημήτρης Λιακόπουλος** (Αθήνα, 28 Οκτωβρίου 1984) είναι Έλληνας ηθοποιός της τηλεόρασης, του θεάτρου και του κινηματογράφου.

Είναι γνωστός για τους ρόλους του στις τηλεοπτικές σειρές   'ΈρωταςΛάκης ο γλυκούληςΗ ΠολυκατοικίαΚλεμμένα Όνειρα,Daddy Cool , Ο άντρας των ονείρων μου!, Έγκλημα και Πάθος,  Τρία Μίλια. Επίσης, έχει ξεχωρίσει για τις συμμετοχές του σε θέατρο και κινηματογράφο ΤεστοστερόνηΛούφα και παραλλαγή: Σειρήνες στο Αιγαίο

## Εξωτερικοί σύνδεσμοι

Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί κινηματογράφου
Φρανκ Ρόζενμπλαττ

O **Φρανκ Ρόζενμπλατ** (11 Ιουλίου 1928 – 11 Ιουλίου 1971) ήταν Αμερικανός ψυχολόγος, γνωστός κυρίως για το έργο του στον τομέα της τεχνητής νοημοσύνης.

## Σταδιοδρομία
Γεννήθηκε στο New Rochelle της Νέας Υόρκης και ήταν γιος του Δρ. Φρανκ και της Κάθριν Ρόζενμπλατ. Μετά την αποφοίτησή του από το The Bronx High School of Science το 1946, φοίτησε στο Πανεπιστήμιο Cornell, όπου απέκτησε A.B. το 1950 και διδακτορικό το 1956.

Στη συνέχεια πήγε στο αεροναυτικό εργαστήριο Cornell στο Μπάφαλο της Νέας Υόρκης, όπου ήταν διαδοχικά ερευνητικός ψυχολόγος, ανώτερος ψυχολόγος και επικεφαλής του τομέα των γνωστικών συστημάτων. Αυτός είναι επίσης ο τόπος όπου διεξήγαγε τις πρώτες εργασίες για τα perceptrons, τα οποία κορυφώθηκαν με την ανάπτυξη και την κατασκευή του Mark I Perceptron το 1960.  Αυτός ήταν ουσιαστικά ο πρώτος υπολογιστής που θα μπορούσε να μάθει νέες δεξιότητες με δοκιμές και λάθη, χρησιμοποιώντας έναν τύπο νευρωνικού δικτύου που προσομοιώνει τις ανθρώπινες σκέψεις.

Τα ερευνητικά ενδιαφέροντα του Ρόζενμπλατ ήταν εξαιρετικά ευρέα. Το 1959 πήγε στην πανεπιστημιούπολη Cornell's Ithaca ως διευθυντής του ερευνητικού προγράμματος Cognitive Systems και επίσης ως λέκτορας στο Τμήμα Ψυχολογίας. Το 1966 εντάχθηκε στο Τμήμα Νευροβιολογίας και Συμπεριφοράς στο νεοσυσταθέν Τμήμα Βιολογικών Επιστημών, ως αναπληρωτής καθηγητής. Επίσης, το 1966, γοητεύτηκε με τη μεταφορά της μαθησιακής συμπεριφοράς από εκπαιδευμένους σε αρχικούς αρουραίους με την έγχυση εκχυλισμάτων εγκεφάλου, ένα θέμα στο οποίο θα δημοσιεύσει ευρέως τα επόμενα χρόνια.

Το 1970 έγινε αντιπρόσωπος πεδίου για το μεταπτυχιακό πεδίο Νευροβιολογίας και Συμπεριφοράς και το 1971 μοιράστηκε την προεδρία του Τμήματος Νευροβιολογίας και Συμπεριφοράς. Ο Φρανκ Ρόζενμπλατ πέθανε τον Ιούλιο του 1971 στα 43 γενέθλιά του, σε ένα ατύχημα με βάρκα στο Chesapeake Bay.

## Παραπομπές


Κατηγορία:Αμερικανοί ψυχολόγοι
Ουρσούλα Άντρες

Η **Ούρσουλα Άντρες** (*Ursula Andress*, γεννημένη στις 19 Μαρτίου του 1936 στη Βέρνη) είναι Ελβετή ηθοποιός του σινεμά. Η οικογένειά της ήταν Γερμανοί και προτεστάντες. Υπήρξε πρωταγωνίστρια σε αρκετές ταινίες του Χόλιγουντ ερμηνεύοντας ρόλους, επί το πλείστον, ωραίων γυναικών. Πρωταγωνίστησε σε αρκετές ταινίες της σειράς Τζέιμς Μποντ στο πλευρό του Σον Κόνερι και θεωρείται ένα από τα παγκοσμίως παραδεκτά σύμβολα του sex, καθώς μερικές αισθησιακές εμφανίσεις της στο φακό, άφησαν εποχή. Φήμες την θέλουν να έχει υπάρξει ερωμένη διαφόρων σταρ όπως οι Τζέιμς Ντιν, Ζαν Πολ Μπελμοντό, Φρανκ Σινάτρα, Ντιν Μάρτιν και Έλβις Πρίσλεϊ. Παντρεύτηκε το σκηνοθέτη Τζον Ντέρεκ το 1957, με τον οποίο έμεινε μαζί έως το 1966. Το 1980 απέκτησε ένα παιδί, καρπό της σχέσης της με τον ηθοποιό Χάρι Χάμλιν. Τιμήθηκε με Χρυσή Σφαίρα το 1962.

## Παραπομπές


## Πηγή
* "Ούρσουλα Άντρες, η γυναίκα που 'καταβρόχθιζε' τα αρσενικά"

## Εξωτερικοί σύνδεσμοι
* 
*

Κατηγορία:Ελβετοί ηθοποιοί
Κατηγορία:Φωτομοντέλα
Ούρχο Κέκονεν

Ο **Ούρχο Κέκονεν** (φινλανδικά: Urho Kekkonen, 3 Σεπτεμβρίου 1900 - 31 Αυγούστου 1986) ήταν Φινλανδός πολιτικός, ο όγδοος και μακροβιότερος Πρόεδρος της Φινλανδίας (1956-82). Διοίκησε τη Φινλανδία για σχεδόν 26 χρόνια και διέθετε μεγάλες εξουσίες, ωστόσο, παραμένει ένας δημοφιλής, σεβαστός και αναγνωρίσιμος πολιτικός, ακόμη και δεκαετίες μετά τον θάνατό του. Προηγουμένως είχε θητεύσει ως Πρωθυπουργός της Φινλανδίας (1950-53, 1954-56), Υπουργός Εξωτερικών (1952-53, 1954), Πρόεδρος του Φινλανδικού Κοινοβουλίου (1948-50) και Υπουργός Δικαιοσύνης (1936-37, 1944-46, 1951).

Ως πρόεδρος,ο Κέκονεν συνέχισε την πολιτική της «ενεργού ουδετερότητας» του προκάτοχού του Γιούχο Κούστι Παασικίβι, ενός δόγματος που έγινε γνωστό ως η γραμμή «Παασικίβι-Κέκονεν», με το οποίο η Φινλανδία διατηρούσε την ανεξαρτησία της διατηρώντας παράλληλα καλές σχέσεις και εκτεταμένο εμπόριο με τα μέλη τόσο του ΝΑΤΟ όσο και του Συμφώνου της Βαρσοβίας. Το 1975 φιλοξένησε το Ευρωπαϊκό Συνέδριο για την Ασφάλεια και τη Συνεργασία στο Ελσίνκι και θεωρήθηκε πιθανός υποψήφιος για το βραβείο Νόμπελ Ειρήνης εκείνο το έτος.

## Παραπομπές


Κατηγορία:Φινλανδοί πολιτικοί
Κατηγορία:Αποδέκτες του Τάγματος της Φιλίας των Λαών
Κεντροχώρι Ρεθύμνου

Το **Κεντροχώρι** (επίσημος: **Κεντροχώριον**, μέχρι το 1933 *Δουμαεργιό* και *Βουιδομαγεργειό*) είναι χωριό και έδρα ομώνυμης κοινότητας του Δήμου Αγίου Βασιλείου, στην Περιφερειακή Ενότητα Ρεθύμνης της Κρήτης. Απέχει 37,5 χιλιόμετρα από το Ρέθυμνο και είναι κτισμένο σε υψόμετρο 530 μ. στους νότιους πρόποδες του όρους Κέντρος.

## Ιστορικά στοιχεία
Σύμφωνα με ένα τοπικό θρύλο κατά τη βυζαντινή εποχή ζούσε στην περιοχή μια αρχόντισσα Μαρία, στην οποία ανήκε μεγάλη έκταση γης, από το όρος Κέντρος μέχρι τη θάλασσα στα νότια. Για την καλλιέργεια όλης αυτής της έκτασης είχε φέρει βόδια και ζευγολάτες. Τόσο τα σπίτια των ζευγολατών όσο και οι στάβλοι των βοδιών και των άλλων ζώων βρίσκονταν στην περιοχή του σημερινού χωριού, με αποτέλεσμα αυτό να ονομαστεί *Βουιομαγεργειό*, από την παρουσία των βοδιών και των μαγειρείων των ζευγολατών. Η ίδια η αρχόντισσα έκτισε και την κοντινή μονή του Αγίου Πνεύματος, όπου μόνασε μέχρι τον θάνατό της.

Η αρχαιότερη μνεία του χωριού γίνεται σε συμβόλαιο του 1301, το οποίο συντάχθηκε από τον συμβολαιογράφο του Χάνδακα. Στο συμβόλαιο αυτό αναφέρεται ως *Vudomaierio*. Το χωριό αναφέρεται από τον Φραντσέσκο Μπαρότσι το 1577 ως *Vuidhomagiergio* στην επαρχία Αγίου Βασιλείου. Στην ενετική απογραφή του 1583 από Καστροφύλακα αναφέρεται ως *Vuidhomargiergio* με 60 κατοίκους, ενώ μνεία στο χωριό κάνει και ο Βασιλικάτα το 1630, με την ονομασία *Vuidho Magiero*. Στην οθωμανική απογραφή του 1659 αναφέρεται ως *Vidu Mayeryo*, με 20 σπίτια.

Στην απογραφή του 1881 αναφέρεται ως Δουμαεργειό στον δήμο Αγίου Πνεύματος και είχε αμιγώς χριστιανικό πληθυσμό, 195 κατοίκους. Στην απογραφή του 1900 είχε 246 κατοίκους. Στην απογραφή του 1920 αναφέρεται ως έδρα ομώνυμου αγροτικού δήμου.  Το 1925, το Κεντροχώρι προσαρτήθηκε στην κοινότητα Αρδάκτου, αλλά το 1931 ορίστηκε έδρα κοινότητας, η οποία παρέμεινε μέχρι την Καποδιστριακή διοικητική διαίρεση, όταν το χωριό προσαρτήθηκε στον Δήμο Λάμπης.

Αναλυτικά η δημογραφική πορεία του χωριού σύμφωνα με τις απογραφές:

## Διοικητικά στοιχεία
*Δείτε: *'Κοινότητα Κεντροχωρίου**'

Το Κεντροχώρι αναφέρεται επίσημα ως οικισμός το 1925,με την παλιά του ονομασία *Δουμαεργιό*, στο ΦΕΚ 27Α - 31/01/1925 να προσαρτάται στην κοινότητα Αρδάκτου και το 1930 στο ΦΕΚ 283Α - 14/08/1930 να ορίζεται έδρα της ομώνυμης νεοϊδρυθείσας κοινότητας. Το 1933 με το ΦΕΚ 179Α - 05/07/1933 μετονομάστηκε σε *Κεδροχώρι* και το 1940 διορθώθηκε σε Κεντροχώρι. Σύμφωνα με το σχέδιο Καλλικράτης και με την τροποποίησή του Κλεισθένης Ι, μαζί με τον οικισμό Πλατανέ αποτελούν την κοινότητα Κεντροχωρίου που υπάγεται στη δημοτική ενότητα Λάμπης του δήμου Αγίου Βασιλείου ενώ σύμφωνα την απογραφή του 2011 έχει πληθυσμό 39 κατοίκους.

## Παραπομπές


Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Αγίου Βασιλείου
Δημοψήφισμα ανεξαρτησίας της Υπερδνειστερίας (1991)

Το **υπερδνειστεριακό δημοψήφισμα του 1991** πραγματοποιήθηκε στην Υπερδνειστερία την 1 Δεκεμβρίου 1991. Αυτή την ημερομηνία, η Υπερδνειστερία ψήφισε να συνεχίσει την *[[De facto|ντε φάκτο]]* ανεξαρτησία της και να επιδιώξει διεθνή αναγνώριση, ως ένα ξεχωριστό, κυρίαρχο κράτος και μέλος της διεθνούς κοινότητας.

Η συντριπτική πλειοψηφία των ψηφοφόρων (97.7%) ψήφισαν υπέρ της ανεξαρτησίας από τη Μολδαβία.

Σύμφωνα με τα επίσημα στοιχεία ψήφισαν 372.027 άτομα. Από αυτούς, οι 363.647 ψήφισαν υπέρ της υπερδνειστεριακής ανεξαρτησίας.

Οι αρχές της Υπερδνειστερίας προσκάλεσαν διεθνείς παρατηρητές, συμπεριλαμβανομένων εκπροσώπων του υπουργείου εξωτερικών. Ωστόσο, οι μόνοι παρατηρητές ήταν εκπρόσωποι από το δημοτικό συμβούλιο της Αγίας Πετρούπολης. Σύμφωνα με την έκθεση των παρατηρητών, το δημοψήφισμα ήταν μια έκφραση της αληθινής θέλησης του πληθυσμού της Υπερδνειστερίας. Η κυβέρνηση των Ηνωμένων Πολιτειών, η οποία δεν πληροφορήθηκε για την πρόσκληση για να παρακολουθήσει το δημοψήφισμα, αργότερα εξέφρασε αμφιβολία για την ειλικρίνεια του. Η Υπερδνειστερία προσφέρθηκε να το επαναλάβει, υπόσχεση που τήρησε με το δημοψήφισμα του 2006.

## Παραπομπές

## Εξωτερικοί σύνδεσμοι
* Ιστορία της δημιουργίας και της ανάπτυξης του Κοινοβουλίου της Υπερδνειστεριακής Μολδαβικής Δημοκρατίας (ΥΜΔ)
* Δεδομένα της Κεντρικής εκλογικής επιτροπής για το δημοψήφισμα

Κατηγορία:Διάλυση της Σοβιετικής Ένωσης
Υπερδνειστερια
1991
Peace Frog

Το "**Peace Frog**" είναι τραγούδι του αμερικανικού ροκ συγκροτήματος The Doors το οποίο κυκλοφόρησε τον Νοέμβριο του 1970 και συμπεριλήφθηκε στον πέμπτο δίσκο της μπάντας, με τίτλο *[[Morrison Hotel]]*. Το τραγούδι γράφτηκε από τον τραγουδιστή Τζιμ Μόρισον και τον κιθαρίστα Ρόμπι Κρίγκερ.

## Σύνθεση και στίχοι
Σύμφωνα με τον Κρίγκερ, 
πρώτα ηχογραφήθηκε η μουσική στο στούντιο και αργότερα τα φωνητικά. Οι στίχοι του κομματιού προσαρμόστηκαν από μερικά ποιήματα του Μόρισον, ένα από αυτά με τίτλο "Abortion Stories".

Ο στίχος "*Blood in the streets in the town of New Haven*", είναι μια αναφορά στη σύλληψη του τραγουδιστή Μόρισον το Δεκέμβριο του 1967 στη συναυλία του New Haven Arena που εμφανίστηκε το συγκρότημα. Μετά από ένα περιστατικό με έναν αστυνομικό, κατά το τελευταίο κομμάτι της εμφάνισης τους με τίτλο "Back Door Man", ο Μόρισον περιέγραψε το επεισόδιο στο κοινό κάνοντας σαρκαστικά σχόλια για τον αστυνομικό που είχε κυκλώσει τη σκηνή, με αποτέλεσμα να τον συλλάβουν. Οι στίχοι "Indians scattered on dawn's highway bleeding, Ghosts crowd the young child's fragile eggshell mind", αναφέρονται σε ένα περιστατικό που έζησε ο Μόρισον όταν ήταν μικρός. Σε ένα ποίημα του "Dawn's Highway" περιγράφει το περιστατικό:

## Μέλη
Το ***Peace Frog*** ηχογραφήθηκε από τους εξής μουσικούς:

**Οι Doors**
* **[[Τζιμ Μόρισον]]***φωνητικά*
* **[[Ρέι Μάνζαρεκ]]***πλήκτρα*
* **[[Ρόμπι Κρίγκερ]]***κιθάρα*
* **[[Τζον Ντένσμορ]]***τύμπανα*

**Γκεστ Συμμετοχές**
* **Ρέι Νεαπόλιταν***μπάσο*

## Παραπομπές


## Εξωτερικοί σύνδεσμοι
*Lyrics of this song  at MetroLyrics

Κατηγορία:Τραγούδια του 1970
Κατηγορία:Τραγούδια των The Doors
Καολίνης

Ο **καολίνης** είναι αργιλικό ορυκτό, μέρος της ομάδας βιομηχανικών ορυκτών με τη χημική σύνθεση Al2Si2O5 (OH)4. Πρόκειται για ένα μεταλλικό πυριτικό στρώμα, με ένα τετραεδρικό φύλλο πυριτικών ριζών (SiO4) που συνδέονται μέσω ατόμων οξυγόνου σε οκταεδρικό φύλλο αργιλικής ρίζας(ΑlΟ6). Ο καολίνης είναι πλούσιος σε καολινίτη. Είναι επίσης γνωστός ως κινεζικός ή λευκός άργιλος, ενώ η ονομασία του καολίνη προέρχεται από ένα βουνό στην Κίνα, το Κάο Λινγκ.

Κατηγορία:Ορυκτά
Ντέγιαν Κουλουσέφσκι

Ο **Ντέγιαν Κουλουσέφσκι** (*Dejan Kulusevski*, σλαβομακεδονικά: Дејан Кулушевски, γενν. 25 Απριλίου 2000) είναι Σουηδός επαγγελματίας ποδοσφαιριστής, ο οποίος αγωνίζεται ως πλάγιος μέσος για την Τότεναμ.

## Σταδιοδρομία σε συλλόγους

### Πρώιμη σταδιοδρομία
Ο Κουλουσέφσκι γεννήθηκε στη Στοκχόλμη και εντάχθηκε στην ακαδημία νέων της Μπρομαποϊκάρνα στην ηλικία των 6 ετών. 

### Αταλάντα
Εντάχθηκε στην ακαδημία νέων της Αταλάντα (ομάδα U17 ετών) στις 7 Ιουλίου 2016 από τη Μπρομαποϊκάρνα. Έκανε το ντεμπούτο του στη Σέριε Α στις 20 Ιανουαρίου 2019, μπαίνοντας ως αλλαγή στη θέση του Μάρτεν ντε Ρόον στην εκτός έδρας νίκη με 5-0 επί της Φροζινόνε. 

#### Πάρμα (δανεισμός)
Στις 18 Ιουλίου 2019, ο Κουλουσέφσκι μετακινήθηκε με δανεισμό στην Πάρμα, μέχρι τις 30 Ιουνίου 2020. Σημείωσε το πρώτο του γκολ στη Σέριε Α σε μία νίκη με 3-2 εναντίον της Τορίνο.

#### Τότεναμ (δανεισμός)
Στις 31 Ιανουαρίου 2022, ο Κουλουσέφσκι εντάχθηκε με δανεισμό διάρκειας 18 μηνών στην Τότεναμ Χότσπερ.

### Τότεναμ
Στις 17 Ιουνίου 2023, ανακοινώθηκε ότι ο Κουλουσέφσκι υπέγραψε μόνιμα με την Τότεναμ Χότσπερ μέχρι το 2028.

## Διεθνής σταδιοδρομία
Ο Κουλουσέφσκι γεννήθηκε στη Σουηδία από Βορειομακεδόνες γονείς. Είναι διεθνής με την Εθνικές ομάδες νέων της Σουηδίας  και επίσης έχει εκπροσωπήσει την Εθνική Βόρειας Μακεδονίας Κ17. 

Κλήθηκε για πρώτη φορά στην Εθνική Σουηδίας το Νοέμβριο του 2019, για τους αγώνες της προκριματικής φάσης του Ευρωπαϊκού Πρωταθλήματος 2020 εναντίον της Ρουμανίας και των Νήσων Φερόε. Έκανε το διεθνές ντεμπούτο του για την Εθνική Σουηδίας στις 18 Νοεμβρίου, μπαίνοντας ως αλλαγή στη θέση του Κεν Σέμα, στη νίκη με 3-0 επί των Νήσων Φερόε στον τελευταίο αγώνα των προκριματικών Ευρωπαϊκού Πρωταθλήματος 2020. Με τη συμμετοχή του σε επίσημο ανταγωνιστικό αγώνα, ο Κουλουσέφσκι δεσμεύτηκε με τη Σουηδία σε διεθνές επίπεδο.

## Παραπομπές


## Εξωτερικοί σύνδεσμοι
* Προφίλ στο Transfermarkt.com

Κατηγορία:Σουηδοί ποδοσφαιριστές
Κατηγορία:Βορειομακεδόνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Σουηδίας Κ15
Κατηγορία:Ποδοσφαιριστές Εθνικής Σουηδίας Κ16
Κατηγορία:Ποδοσφαιριστές Εθνικής Βόρειας Μακεδονίας Κ17
Κατηγορία:Ποδοσφαιριστές Εθνικής Σουηδίας Κ17
Κατηγορία:Ποδοσφαιριστές Εθνικής Σουηδίας Κ18
Κατηγορία:Ποδοσφαιριστές Εθνικής Σουηδίας Κ19
Κατηγορία:Ποδοσφαιριστές Εθνικής Σουηδίας Κ21
Κατηγορία:Ποδοσφαιριστές Εθνικής Σουηδίας
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Αταλάντα ΜΚ
Κατηγορία:Ποδοσφαιριστές Σέριε Α
Κατηγορία:Σουηδοί ποδοσφαιριστές στο εξωτερικό
Κατηγορία:Ξένοι ποδοσφαιριστές στην Ιταλία
Κατηγορία:Ποδοσφαιριστές Πάρμα ΦΚ
Κατηγορία:Ποδοσφαιριστές Τότεναμ Χότσπερ
Κατηγορία:Ποδοσφαιριστές Πρέμιερ Λιγκ
Κατηγορία:Ξένοι ποδοσφαιριστές στην Αγγλία
Συνθήκη της Μόσχας

Η **Συνθήκη Ειρήνης της Μόσχας** υπογράφηκε από τη Φινλανδία και τη Σοβιετική Ένωση στις 12 Μαρτίου 1940 και οι επικυρώσεις ανταλλάχθηκαν στις 21 Μαρτίου. Η συμφωνία σηματοδότησε το τέλος του Χειμερινού Πολεμου (ή Σοβιετοφινλανδικού). Η Φινλανδία έπρεπε να παραχωρήσει συνοριακές περιοχές στη Σοβιετική Ένωση, χάνοντας σημαντικές πόλεις όπως το Βιιπούρι. Αυτές οι περιοχές προσαρτήθηκαν στην Καρελο-Φινλανδική ΣΣΔ, η οποία μετετράπη στην ΑΣΣΔ Καρελίας εντός της Ρωσικής ΣΟΣΔ το 1956, ενώ σήμερα οι παραδοθείσες περιοχές κατοικούνται από Ρώσους και άλλες εθνότητες. Η συνθήκη υπογράφηκε από τον Βιάτσεσλαβ Μόλοτοφ, τον Αντρέι Ζντανόφ και τον Αλεξάντρ Βασιλιέφσκι για τη Σοβιετική Ένωση και τον Ρίστο Ρύτι, τον Γιούχο Κίστι Παασικίβι, τον Ρούντολφ Βάλντεν και τον Βέινο Βοϊόνμαα για τη Φινλανδία.

## Ιστορία
Η φινλανδική κυβέρνηση έλαβε τις προσωρινές συνθήκες ειρήνης από τη Σοβιετική Ένωση (μέσω Στοκχόλμης) στις 31 Ιανουαρίου . Σε αυτό το  σημείο το καθεστώς είχε μεγαλύτερες απαιτήσεις από την έναρξη του πολέμου. Τα αιτήματα ήταν η Φινλανδία να παραχωρήσει τον ισθμό της Καρελίας, συμπεριλαμβανομένης της πόλης Viipuri και της ακτής της λίμνης Ladoga στη Φινλανδία. Η χερσόνησος Χάνκο έπρεπε να μισθωθεί στη Σοβιετική Ένωση για 30 χρόνια.

Κατηγορία:Ιστορία της Φινλανδίας
Κατηγορία:Ιστορία της Σοβιετικής Ένωσης
Κατηγορία:Συνθήκες ειρήνης
Κατηγορία:Συνθήκες ειρήνης της Σοβιετικής Ένωσης
Τσβίκαου

Το **Τσβίκαου** (γερμανική προφορά: [tsvɪkaʊ], Zwickau) είναι πόλη στη Σαξονία της Γερμανίας και η πρωτεύουσα της *περιοχής Τσβίκαου* (Landkreis Zwickau). Βρίσκεται σε μια κοιλάδα στους πρόποδες των βουνών Ερτσγκεμπίργκε, αποτελεί μέρος της Κεντρικής Γερμανίας (πολιτιστική περιοχή) και συνδέεται γεωγραφικά με τις αστικές περιοχές της Λειψίας - Χάλλε , της Δρέσδης και του Κέμνιτς. Η πόλη έχει πληθυσμό γύρω στους 100.000 κατοίκους.

Από το 1834 έως το 1952, το Τσβίκαου ήταν έδρα της κυβέρνησης της νοτιοδυτικής περιοχής της Σαξονίας.

Το Τσβίκαου είναι το κέντρο της αυτοκινητοβιομηχανίας της Σαξονίας, με παράδοση άνω των εκατό ετών, συμπεριλαμβανομένων των κατασκευαστών αυτοκινήτων Horch, Audi, Auto Union, Trabant (HQM Sachsenring GmbH) και Volkswagen. Το Πανεπιστήμιο Εφαρμοσμένων Επιστημών Τσβίκαου (Westsächsische Hochschule Zwickau) εκπαιδεύει μηχανικούς της αυτοκινητοβιομηχανίας.

Η κοιλάδα του ποταμού Τσβικάουερ Μούλντε (Zwickauer Mulde), μήκους 166 χιλιομέτρων, εκτείνεται από το Φόγκτλανυ μέχρι το Κάστρο Κόλντιτς στο άλλο άκρο.

Το Τσβίκαου έχει μια ομάδα ποδοσφαίρου, την ΦΣΦ Τσβίκαου, που παίζει στην *Fußball-Regionalliga Nordost*.

## Προσωπικότητες
* Γκεόργκιους Αγκρικόλα (1494  - 1555) ήταν Πρύτανης των Ελληνικών στην λεγόμενη Μεγάλη Σχολή του Τσβίκαου.

## Παραπομπές


Κατηγορία:Πόλεις της Σαξονίας
Μαυροβούνι Πέλλας

Tο **Μαυροβούνι** είναι οικισμός του δήμου Σκύδρας στο νομό Πέλλας. Βρίσκεται 12,3 χιλιόμετρα ανατολικά της Έδεσσας. Ο πληθυσμός του ανέρχεται σε 1.006 κατοίκους (2011).

## Επώνυμοι
* Ιορδάνης Τζαμτζής, βουλευτής και Νομάρχης Πέλλης.

## Παραπομπές


Κατηγορία:Χωριά της περιφερειακής ενότητας Πέλλας
Κατηγορία:Δήμος Σκύδρας
Άνυδρο Πέλλας

Το  **Άνυδρο** είναι χωριό και έδρα ομώνυμης τοπικής κοινότητας, της δημοτικής ενότητας (τέως δήμου) Μενηίδος, του δήμου Σκύδρας, της περιφερειακής ενότητας (τέως νομού) Πέλλας, στην περιφέρεια Κεντρικής Μακεδονίας, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Γιαννιτσών του νομού Πέλλας, στο γεωγραφικό διαμέρισμα Μακεδονίας.
*Μέχρι το 1926 ο οικισμός ονομαζόταν *Νεδίρ* (*Νιντίρι*).
## Γεωγραφία
Το Άνυδρο είναι χωριό στο νοτιοκεντρικό τμήμα του νομού Πέλλας. Βρίσκεται στο βόρειο άκρο του εύφορου κάμπου των Γιαννιτσών, κοντά στη βόρεια όχθη του ποταμού Μογλενίτσα και λίγγο βορειότερα του χωριού Καλή, σε μέσο σταθμικό υψόμετρο 35. Απέχει 22 χλμ. περίπου ΒΑ. της Έδεσσας. Η τοπική κοινότητα είναι χαρακτηρισμένη ως αγροτικός πεδινός οικισμός, με έκταση 10,575 χμ² (2011).
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1918 ως *Νεδίρ* (*Νιντίρι*) και προσαρτήθηκε στην κοινότητα Καλλινίτσης του νομού Πέλλας. Το 1926 μετονομάστηκε σε *Άνυδρο* και το 1933 ορίστηκε έδρα της ομώνυμης κοινότητας. Με το ΦΕΚ 244Α - 04/12/1997 αποσπάστηκε από την κοινότητα Ανύδρου και προσαρτήθηκε στον δήμο Μενηίδος. Με το ΦΕΚ 87Α - 07/06/2010 αποσπάστηκε από τον δήμο Μενηίδος και προσαρτήθηκε στον δήμο Σκύδρας.
## Γενικά στοιχεία
Στον οικισμό, μετά την ανταλλαγή πληθυσμών, εγκαταστάθηκαν κυρίως πρόσφυγες από το Μπαϊρι *(Bayırköy)* της Ανατ. Θράκης (περιφ. Καλλίπολης). Oι κάτοικοι ασχολούνταν κυρίως με τον καπνό και στη συνέχεια με την καλλιέργεια των ροδακίνων. Στο χωριό εδρεύει ο Αγροτικός Συνεταιρισμός Ανύδρου Πέλλας.
## Αξιοθέατα
*Ο ναός του Αγίου Νικολάου στο νότιο τμήμα του χωριού
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (Βαρελάς)
*Περιοδικό «Διακοπές», εκδ. Δ.Ο.Λ.,  2010
*eetaa.gr
## Εξωτερικοί σύνδεσμοι
*https://www.youtube.com/watch?v=fSSuMgUln18

Κατηγορία:Χωριά της περιφερειακής ενότητας Πέλλας
Ράκελ Γουέλς

Η **Ράκελ Γουέλς** (αγγλ.:*Raquel Welch*, γεννημένη ως Τζο Ράκελ Τεχάδα, *Jo Raquel Tejada*, 5 Σεπτεμβρίου 1940 - 15 Φεβρουαρίου 2023) ήταν Αμερικανίδα ηθοποιός του κινηματογράφου που αναδύθηκε σε σύμβολο του σεξ. 

Ο πατέρας της ήταν αεροναυπηγός από τη Βολιβία και η μητέρα της Αμερικανίδα.
Αρχίζοντας την καριέρα της σε ηλικία 19 ετών, πρωταγωνίστησε σε μία σειρά περίπου 65 ταινιών και είναι κάτοχος Χρυσής Σφαίρας για τη συμμετοχή της στο έργο «Ο Ντ’ Αρτανιάν και οι Τρεις Σωματοφύλακες». 

Τα πρώτα της βήματα στον κινηματογράφο έγιναν σε μέτριες ταινίες, με πιο αξιοσημείωτη το *The Handyman*, όπου εμφανίστηκε στο πλευρό του Έλβις Πρίσλεϊ. Το 1966 είχε πρωταγωνιστικό ρόλο στην ταινία επιστημονικής φαντασίας *The Fantastic Journey*, που απογείωσε την καριέρα της. Την ίδια χρονιά η εμφάνισή της στον «Κατακλυσμό» (*One Million Years B.C.*) καταξιώθηκε ως σύμβολο του σεξ με την αφίσα της ταινίας να αποτελεί σημείο αναφοράς στην ιστορία του κινηματογράφου. Διάφορα περιοδικά την έχουν κατά καιρούς, κατατάξει σε υψηλές θέσεις της κατάστασης των πιο ερωτικών ηθοποιών όλων των εποχών. Ήταν μητέρα δύο παιδιών, ενός αγοριού κι ενός κοριτσιού, το οποίο έγινε, επίσης, ηθοποιός.

## Παραπομπές


## Εξωτερικοί σύνδεσμοι
*

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες τραγουδίστριες
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες μοντέλα
Κατηγορία:Βραβευμένες με Χρυσή Σφαίρα Α΄ Γυναικείου Ρόλου (Κωμωδία ή Μιούζικαλ)
Παναγίτσα Πέλλας

Η **Παναγίτσα** είναι ορεινό χωριό της Κεντρικής Μακεδονίας στην Περιφερειακή Ενότητα Πέλλας σε υψόμετρο 736 μέτρα.

## Γεωγραφία - Ιστορία
Η Παναγίτσα βρίσκεται προς τα σύνορα της Ελλάδας με την Βόρεια Μακεδονία. Απέχει 27,3 χιλιόμετρα Δ.-ΒΔ. της Έδεσσας. Το χωριό είναι κτισμένο βόρεια της λίμνης Βεγορίτιδας στους νότιους πρόποδες του Καϊμακτσαλάν (Βόρας)  και διαθέτει αρκετές υποδομές εναλλακτικού τουρισμού (πίστα ανεμοδρόμιου και μότο-κρος, μικρό χιονοδρομικό κέντρο που λειτουργεί με τεχνητό χιόνι κ.α.). Δυτικά του χωριού, προς τη γειτονική Ζέρβη και το λόφο Όσλοβο, έχει εντοπιστεί αρχαίος οικισμός *"που χρονολογείται από την Εποχή του Χαλκού μέχρι και τα ελληνιστικά χρόνια με ιδιαίτερα έντονα τα στοιχεία κατοικήσεως στην Εποχή του Σιδήρου και του εντοπισθέντος νεκροταφείου στα ΝΔ του οικισμού",* γι΄ αυτό και η περιοχή έχει χαρακτηριστεί από το 1997 αρχαιολογικός χώρος*.*

Η παλιά του χωριού ονομασία είναι *Όσλοβο* και έτσι αναφέρεται επίσημα, μετά την απελευθέρωση, το 1918 με το ΦΕΚ 152Α - 09/07/1918 όταν ορίστηκε έδρα της ομώνυμης νεοϊδρυθείσας κοινότητας. Το 1926 με το ΦΕΚ 413Α - 22/11/1926 μετονομάστηκε σε Παναγίτσα. Σύμφωνα με το πρόγραμμα Καλλικράτης μαζί με τη Ζέρβη αποτελούν την τοπική κοινότητα Παναγίτσας που ανήκει στη δημοτική ενότητα Βεγορίτιδας του Δήμου Έδεσσας και σύμφωνα με την απογραφή του 2011 έχει πληθυσμό 682 κατοίκους.

## Παραπομπές


Κατηγορία:Χωριά της περιφερειακής ενότητας Πέλλας
Κατηγορία:Δήμος Έδεσσας
Δημήτρης Μαρκόπουλος

Ο **Δημήτρης Μαρκόπουλος** (Πειραιάς, 10 Απριλίου 1975) είναι Έλληνας δημοσιογράφος και πολιτικός, εκλεγμένος βουλευτής στη Β΄ Πειραιά με τη Νέα Δημοκρατία. 

## Βιογραφικά στοιχεία

Γεννήθηκε και μεγάλωσε στον Πειραιά. Η καταγωγή του είναι από την ορεινή Ολυμπία (Αμυγδαλιές Ανδρίτσαινας), με οικογενειακές ρίζες στη Μεσσηνία. Παράλληλα με τις σπουδές του, ασχολήθηκε με τη δημοσιογραφία στο οικονομικό και πολιτικό ρεπορτάζ. 

Το 2010 βραβεύτηκε ως δημοσιογράφος της χρονιάς στο χώρο της οικονομίας από το Ίδρυμα Προαγωγής της Δημοσιογραφίας Αθ. Μπότση.

Έγινε γνωστός ως διευθυντικό στέλεχος της εφημερίδας Πρώτο Θέμα.

## Πολιτική σταδιοδρομία

Το 2019 εξελέγη βουλευτής με τη Νέα Δημοκρατία στη Β' περιφέρεια του Πειραιά, όπου επανεξελέγη στις εκλογές της 21ης Μαΐου 2023 και της 25ης Ιουνίου του ίδιου έτους.

Έχει ασκήσει κριτική στο επιτελικό κράτος και στην κατάργηση της πανεπιστημιακής αστυνομίας. 

Στις 23 Νοεμβρίου 2023 εξελέγη πρόεδρος της εξεταστικής επιτροπής για το πολύνεκρο δυστύχημα των Τεμπών. Οι χειρισμοί του ως προέδρου της επιτροπής αποτέλεσαν αντικείμενο κριτικής. Ειδικότερα, κατηγορήθηκε για τη συμπεριφορά του προς τους μάρτυρες και τα μέλη της επιτροπής καθώς και για την άρνησή του να καλέσει κρίσιμους μάρτυρες για την υπόθεση των Τεμπών. Επιπλέον, αντιδράσεις είχε προκαλέσει και η δήλωσή του περί γουρλίδικης επιτροπής λόγω υπουργοποίησης δύο μελών της πλειοψηφίας αυτής, για την οποία και εν συνεχεία είχε δηλώσει συγγνώμη.

O ίδιος υποστήριξε  πως ως πρόεδρος της Επιτροπής δεν είχε καμία αρμοδιότητα εκ του κανονισμού της Βουλής να «κόψει», να προτείνει μάρτυρες, αλλά ο ρόλος του ήταν αποκλειστικά συντονιστικός και οι αποφάσεις λαμβάνονταν από τα κόμματα, επισημαίνοντας ότι αρνείται «σειρά από κομμένα και ραμμένα βίντεο που με παρουσίαζαν ως έναν σκληρό κι άκαρδο πρόεδρο, σε μια προσπάθεια δολοφονίας χαρακτήρα». 

## Παραπομπές


Κατηγορία:Έλληνες δημοσιογράφοι του 20ού αιώνα
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Β΄ Πειραιά
Γενικές εκλογές των Νήσων Μάρσαλ (2019)

**Γενικές εκλογές** διεξήχθησαν στις Νήσους Μάρσαλ στις 18 Νοεμβρίου 2019. Οι αντίπαλοι της προέδρου Χίλντα Χάινε κέρδισαν τις περισσότερες έδρες.

## Εκλογικό σύστημα
Τα 33 μέλη της Βουλής (μαρσαλέζικα: Nitijeļā)  εξελέγησαν για θητεία τετραετή σε 19 μονοεδρικές εκλογικές περιφέρειες και σε 5 πολυεδρικές περιφέρειες μεταξύ των 2 και 5 εδρών. Επίσημα δεν εκλέγονται ανεξάρτητοι βουλευτές, ωστόσο τα περισσότερα μέλη της βουλής είναι προσκείμενα σε κάποιο από τα τέσσερα πολιτικά κόμματα των νήσων: Aelon Kein Ad (AKA), Kien Eo Am (KEA), Ενωμένο Λαϊκό Κόμμα (UPP) και Ενωμένο Δημοκρατικό Κόμμα (UDP).

## Πλαίσιο
Στις προηγούμενες εκλογές ηττήθηκε η κυβέρνηση του προέδρου Κρίστοφερ Λόικ και έχασαν την έδρα τους πέντε υπουργοί της κυβέρνησης. Έπειτα από τις εκλογές, ο Κάστεν Νέμρα εξελέγη πρόεδρος στις 4 Ιανουαρίου 2016 με διαφορά μόλις μιας ψήφου. Όμως, δύο εβδομάδες αργότερα απομακρύνθηκε από την εξουσία με πρόταση δυσπιστίας , η οποία με ψήφους 21 προς 12 εγκρίθηκε. Στις 27 Ιανουαρίου 2016 η Χίλντα Χάινε εξελέγη ως η πρώτη γυναίκα πρόεδρος της χώρας. Η Χάινε επέζησε πρότασης δυσπιστίας στις 12 Νοεμβρίου 2018, με ισοψηφία 16–16 καθώς ένα μέλος της βουλής βρισκόταν στο εξωτερικό για θεραπεία.

## Αποτελέσματα

## Προεδρική εκλογή
Η νέα Συνέλευση συνεδρίασε για πρώτη φορά στις 6 Ιανουαρίου 2020 και εξέλεξε τον νέο Πρόεδρο των Νήσων Μάρσαλ.. 

## Παραπομπές


2019
Νησοι Μαρσ
Γαλλική Ινδοκίνα

Η **Γαλλική Ινδοκίνα** (γαλλικά: Indochine française, βιετναμέζικα: ương Dương thuộc Pháp), επίσημα γνωστή ως **Ινδοκινεζική Ένωση** (γαλλικά: Union indochinoise, βιετναμέζικα: Liên bang Đông Dương) από το 1887 και από την **Ινδοκινεζική** **Ομοσπονδία** (γαλλικά: Fédération indochinoise) μετά το 1947, ήταν μια ομάδα γαλλικών αποικιακών περιοχών στη Νοτιοανατολική Ασία.

Τη Γαλλική Ινδοκίνα αποτελούσαν οι βιετναμέζικες περιοχές Τονκίν (στα βόρεια), Αννάμ στο κέντρο και Κοχινκίνα στα νότια. Η Καμπότζη σχηματίστηκε το 1887 και το 1893 οι Γάλλοι προσάρτησαν το Λάος, υποτάσσοντάς το στην Ινδοκίνα το 1899. Επίσης, η κινεζική επικράτεια Κουανγκτσοουουάν (μισθωμένη από τους Γάλλους) προστέθηκε το 1898. Πρώτη πρωτεύουσα ήταν η Σαϊγκόν (στην Κοχινκίνα), η οποία μετακινήθηκε στο Ανόι (στο Τονκίν) το 1902 και το 1939 μετακινήθηκε στο Ντα Λατ (στο Αννάμ). Το 1945, πρωτεύουσα της αποικίας έγινε και πάλι Ανόι.

Μετά τη μάχη της Γαλλίας κατά τον Β΄ Παγκόσμιο Πόλεμο, την αποικία κυβερνούσε η κυβέρνηση του Βισύ και ήταν υπό Ιαπωνική κατοχή έως τον Μάρτιο του 1945, όταν οι Ιάπωνες ανέτρεψαν το αποικιακό καθεστώς. Μετά την Ιαπωνική παράδοση, οι Βιετμίν, κομμουνιστική οργάνωση υπό την αρχηγία του Χο Τσι Μιν, ανακήρυξαν την ανεξαρτησία του Βιετνάμ, αλλά στη συνέχεια οι Γάλλοι ανέκτησαν τον έλεγχο της Γαλλικής Ινδοκίνας. Παράλληλα, το Κουανγκτσοουουάν πέρασε στην Κίνα και δεν επεστράφη στη Γαλλική Ινδοκίνα. Ένας πόλεμος ανεξαρτησίας, ο πρώτος πόλεμος της Ινδοκίνας, ξέσπασε ανάμεσα στις δυνάμεις των Γάλλων και των Βιετμίν.

Προκειμένου να δημιουργηθεί μια πολιτική εναλλακτική στο κράτος των Βιετμίν, ο πρώην αυτοκράτορας Μπάο Ντάι ανακήρυξε το Κράτος του Βιετνάμ (το οποίο μετεξελίχθηκε σε Νότιο Βιετνάμ το 1955 και καταλύθηκε με το πόλεμο του Βιετνάμ το 1975) το 1949. Στις 22 Οκτωβρίου και 9 Νοεμβρίου 1953, το βασίλειο του Λάος και το βασίλειο της Καμπότζης ανακήρυξαν την ανεξαρτησία τους. Μετά τη διάσκεψη της Γενεύης του 1954, οι Γάλλοι εκκένωσαν το Βιετνάμ και η Γαλλική Ινδοκίνα έπαψε να υπάρχει.

## Εξωτερικοί σύνδεσμοι
* 

Κατηγορία:Πρώην γαλλικές αποικίες
Κατηγορία:Ιστορία του Λάος
Κατηγορία:Νέος Ιμπεριαλισμός
Κατηγορία:Γαλλική αποικιακή αυτοκρατορία
Κατηγορία:Τρίτη Γαλλική Δημοκρατία
Κατηγορία:Ιστορία της Καμπότζης
Κατηγορία:Ιστορία του Βιετνάμ
Κατηγορία:Πρώην αποικίες στην Ασία
Καθεδρικός της Παναγίας (Γιβραλτάρ)

Ο **Καθεδρικός της Παναγίας** (**Cathedral of Saint Mary the Crowned**), στο Γιβραλτάρ, είναι η έδρα της Καθολικής Επισκοπής του Γιβραλτάρ. 
 
## Ιστορία του ναού
Ο Καθεδρικός της Παναγίας, στη σημερινή του μορφή, χτίστηκε μετά το τέλος της μουσουλμανικής κατάκτησης της Ιβηρικής χερσονήσου. Στο σημείο που βρίσκεται ο ναός, κατά την περίοδο της μουσουλμανικής κατάκτησης υπήρχε ένα τζαμί, που μετά την ανακατάληψη του Γιβραλτάρ από τους Ισπανούς, το 1462,  μετατράπηκε σε εκκλησία και αφιερώθηκε στην Παναγία Εστεμμένη και στον Άγιο Βερνάρδο (Santa Maria la Coronada y San Bernardo). Αργότερα η εκκλησία εκείνη κατεδαφίστηκε και χτίστηκε ο σημερινός ναός σε γοτθικό στυλ. Η μικρή αυλή του ναού είναι ότι απέμεινε από την παλιά μεγαλύτερη αυλή του μουσουλμανικού τεμένους.

Κατά την κατάληψη του Γιβραλτάρ, από τον Αγγλοολλανδικό στόλο, του Συνδέσμου του Άουγκσμπουργκ, το 1704, κατά τη διάρκεια του Πολέμου της Ισπανικής Διαδοχής, ο πάστοράς του Καθεδρικού της Παναγίας, Χουάν Ρομέρο (Juan Romero), ο βοηθός του και ο κωδωνοκρούστης, κατάφεραν να προστατέψουν το ναό, με αποτέλεσμα η εν λόγω εκκλησία να είναι η μόνη καθολική εκκλησία που δε λεηλατήθηκε από τα αγγλοολλανδικά στρατεύματα. Κατά τη διάρκεια της Μεγάλης Πολιορκίας του Γιβραλτάρ (1779 -1783) ο ναός υπέστη μεγάλες ζημιές. Για το λόγο αυτό, το 1790, ο τότε Κυβερνήτης του Γιβραλτάρ Sir Robert Boyd προσφέρθηκε να ανακατασκευάσει τον ναό με αντάλλαγμα τμήμα του οικοπέδου, στο οποίο βρισκόταν ο ναός, για την επαναχάραξη της Main Street. Ο Καθεδρικός της Παναγίας επανακατασκευάστηκε το 1810 και δέκα χρόνια αργότερα χτίστηκε το καμπαναριό. Το 1931 έγιναν εργασίες ανακατασκευής της δεξιάς πρόσοψης που αντικατέστησε εκείνη του 1810, που ήταν πιο απλή.

Το 1881 η Καθολική Εκκλησία αποφάσισε να τοποθετήσει στο ναό τον επίσκοπο Γκονζάλο Κανίλλα (Gonzalo Canilla) γεγονός που προκάλεσε αντιδράσεις. Η λεγόμενη «Επιτροπή των Πρεσβυτέρων» εξέφρασε την πρόθεσή της να καταλάβει τον ναό και να τοποθετήσει το δικό της επίσκοπο. Για το λόγο αυτό ο Κανίλλα μετέβη στην εκκλησία στις 2 Μαρτίου 1881 με συνοδεία αστυνομικών για να αναλάβει την εκκλησία. Καθώς στην εκκλησία είχαν συγκεντρωθεί περίπου 200 άτομα που αντιτίθεντο στον Κανίλλα, η αστυνομία προχώρησε σε πενήντα συλλήψεις.

## Φωτογραφίες

Cathedral of St Mary the Crowned.JPG|Η πρόσοψη του Καθεδρικού ναού του Γιβραλτάρ
Gibraltar-s-principal-street.jpg|Παλιά φωτογραφία στο αριστερό μέρος της οποίας διακρίνεται τμήμα της παλιάς πρόσοψης του Καθεδρικού του Γιβραλτάρ, που κατασκευάστηκε το 1810.
Cathedral of St. Mary the Crowned.jpg|Ο βωμός του ναού.
Cathedral of St. Mary the Crowned stained glass window.jpg|Βιτρώ του ναού.


## Παραπομπές


## Εξωτερικοί σύνδεσμοι
* 

Κατηγορία:Κτίρια και κατασκευές στο Γιβραλτάρ
Καλαμίτσι Αλεξάνδρου Χανίων

Το **Καλαμίτσι Αλεξάνδρου** χωριό και έδρα ομώνυμης κοινότητος του δήμου Αποκορώνου στην περιφερειακή ενότητα Χανίων της Κρήτης. Βρίσκεται σε υψόμετρο 130 μέτρων και απέχει 30 χιλιόμετρα από τα Χανιά.

## Ιστορία
Το χωριό αναφέρεται στην ενετική απογραφή του 1583 από τον Καστροφύλακα αναφέρεται ως *Callamicia et Alexandrocori* με 166 κατοίκους. Ο Βασιλικάτα το αναφέρει το 1630 ως *Calamici Allissandro.* Στην αιγυπτιακή απογραφή του 1834, αναφέρεται μόνο το Καλαμίτσι, χωρίς να προσδιορίζεται το Αλεξάνδρου ή Αμυγδάλι, με 45 χριστιανικές και 4 μουσουλμανικές οικογένειες. Στο έργο του *Κρητικά*, του 1842, ο Μιχαήλ Χουρμούζης αναφέρει το Καλαμίτσι Πέρα (Αλεξάνδρου) και το Καλαμίτσι Πόδε (Αμυγδάλου). Το 1881 είχε 279 κατοίκους, όλοι χριστιανοί, και ανήκε στον δήμο Βάμου. Το 1920 ορίστηκε έδρα ομώνυμου αγροτικού δήμου.

Αναλυτικά η δημογραφική πορεία του χωριού σύμφωνα με τις απογραφές:

Στο χωριό βρίσκεται ο ναός της Αγίας Τριάδος, του ρυθμού σταυροειδής μετά τρούλου, και μια μεγάλη οθωμανική δεξαμενή νερού, γνωστή ως Σοφτάς. Κοντά στο χωριό, κτισμένος σε μια πλαγιά με θέα προς την κοιλάδα του Βρυσσανού, βρίσκεται ο σπηλαιώδης ναός του Αγίου Αντωνίου. Στη νότια πλευρά του περιβόλλου του ναού βρίσκεται πεζούλι λαξευμένο σε φυσικό βράχο, στην άκρη του οποίου έχει λαξευτεί μορφή τέρατος. Χαρακτηριστικά είναι τα μάτια του και τα δόντια του. Το γλυπτό αυτό πιθανόν να έγινε από ερημίτη ο οποίος μόνασε στην περιοχή.

*Δείτε: *'Κοινότητα Καλαμιτσίου Αλεξάνδρου**'

## Παραπομπές


Κατηγορία:Χωριά της περιφερειακής ενότητας Χανίων
Κατηγορία:Δήμος Αποκορώνου
Αλγερινές προεδρικές εκλογές 2019

Οι προεδρικές εκλογές του **2019 στην [[Αλγερία]]** διενεργήθηκαν στις 12 Δεκεμβρίου 2019. Αρχικά οι εκλογές είχαν προγραμματιστεί για τις 18 Απριλίου, όμως αναβλήθηκαν εξαιτίας των εβδομαδιαίων διαδηλώσεων εναντίον των σχεδίων του προέδρου Αμπντελαζίζ Μπουτεφλίκα να κατέλθει υποψήφιος για 5η θητεία. Ο Μπουτεφλίκα παραιτήθηκε στις 2 Απριλίου και έπειτα από μία εβδομάδα εξελέγη από το κοινοβούλιο υπηρεσιακός πρόεδρος ο Αμπντελκαντέρ Μπενσαλάχ. Ο Μπενσαλάχ δεν επιτρεπόταν να είναι υποψήφιος στις προεδρικές εκλογές του Δεκεμβρίου του 2019.
Στις 10 Απριλίου οι εκλογές ορίστηκαν σε άλλη ημερομηνία, για τις 4 Ιουλίου. Στις 2 Ιουνίου το Συνταγματικό Συμβούλιο ανέβαλε εκ νέου τις εκλογές, επικαλούμενο την έλλειψη υποψηφίων. Στα μέσα Σεπτεμβρίου συστάθηκε μία νέα εκλογική αρχή, η Εθνική Ανεξάρτητη Αρχή των Εκλογών (Autorité nationale indépendante des élections ή ANIE). Οι εκλογές επαναπρογραμματίστηκαν στις 12 Δεκεμβρίου 2019 και η ANIE, της οποίας αμφισβητήθηκε η συνταγματική εγκυρότητα, ανακοίνωσε πέντε νόμιμους υποψηφίους στις 2 Νοεμβρίου. Σε διαδήλωση διαμαρτυρίας την 1η Νοεμβρίου, 200.000 διαδηλωτές εξέφρασαν την αντίθεσή τους στις εκλογές της 12ης Δεκεμβρίου και απαίτησαν να γίνουν ριζικές αλλαγές στο εκλογικό σύστημα πριν διεξαχθούν οι εκλογές.  Οι Δυνάμεις των Δημοκρατικών Εναλλακτικών (FDA) και το Μέτωπο Δικαιοσύνης και Ανάπτυξης κάλεσαν επίσης σε μποϋκοτάζ των εκλογών της 12ης Δεκεμβρίου, με τον συνασπισμό FDA να ζητά τη δημιουργία μιας συντακτικής συνέλευσης.

## Εκλογικό σύστημα
Ο Πρόεδρος της Αλγερίας εκλέγεται σε δύο γύρους. Αν κανείς από τους υποψηφίους δεν συμπληρώσει την απαιτούμενη πλειοψηφία στον 1ο γύρο, διεξάγεται και δεύτερος γύρος.

## Αποτελέσματα
Ο ανεξάρτητος υποψήφιος Αμπντελματζίντ Τεμπούν εξελέγη πρόεδρος από τον 1ο γύρο, με ποσοστό 58% των ψήφων.  Το ποσοστό συμμετοχής ήταν χαμηλό.

## Παραπομπές


2019
Κατηγορία:Εκλογές του 2019
Μολδαβικό δημοψήφισμα (2019)

Ένα μη δεσμευτικό **δημοψήφισμα με δύο μέρη** διεξήχθη στη Μολδαβία στις 24 Φεβρουαρίου 2019, ταυτόχρονα με τις βουλευτικές εκλογές. Τέθηκαν δύο ερωτήματα στους ψηφοφόρους: αν ο αριθμός των βουλευτών θα έπρεπε να μειωθεί από τους 101 στους 61 και για το αν οι βουλευτές θα έπρεπε να προκηρύξουν εκ νέου εκλογές. Αμφότερες οι προτάσεις εγκρίθηκαν από τους ψηφοφόρους, με το ποσοστό συμμετοχής να διαμορφώνεται σε άνω του 33% που απαιτείτο προκειμένου να είναι έγκυρο το αποτέλεσμα.

## Εκστρατεία
Τα κόμματα είχαν τη δυνατότητα να εγγράψουν υποψήφιους επίσημα στο πλαίσιο της εκστρατείας για "ναι" ή "όχι" για αμφότερα τα ερωτήματα.

## Αποτελέσματα

## Παραπομπές


Μολδαβια
2019
Τάσος Μισούρας

Ο **Τάσος Μισούρας** είναι Έλληνας ζωγράφος. Γεννήθηκε στη Λάρισα το 1963. Σπούδασε ζωγραφική στην Ανωτάτη Σχολή Καλών Τεχνών (1981–1986) με δασκάλους τους Δημήτρη Μυταρά και Γιάννη Μόραλη. Με υποτροφία του γαλλικού κράτους (CROUS) συνέχισε τις σπουδές του στην Σχολή Καλών Τεχνών στο Παρίσι στο εργαστήριο του Λεονάρντο Κρεμονίνι (1987–1991). Το 1988 του χορηγείται υποτροφία τριών χρόνων του ελληνικού κράτους (Ι.Κ.Υ.) για την Ecole Nationale Superieure des Arts Decoratifs.Εργαστηκε επί σειρά ετών στο Κέντρο Επιμορφώσεως Βυζαντινής Αγιογραφίας Πειραιώς.

Από το 1991 παρουσιάζει τα έργα του σε ατομικές εκθέσεις σε Αθήνα και εξωτερικό.

*Τα έργα του κινούνται ανάμεσα στο [[υποσυνείδητο]] και στο όνειρο. Ο ίδιος δηλώνει πως δεν υπάρχει συγκεκριμένη πρόθεση, θέμα ή στόχος, και δεν είναι διδακτικά τα έργα του. Ο καθένας επάνω τους μπορεί να προβάλει αυτό που επιθυμεί, διαφορετικά  ίσως ήταν βαρετά. Σε μια μορφή και σε μια χειρονομία ένας ολόκληρος κόσμος συναισθημάτων μπορεί να κρύβεται. *Προσπαθεί να μη βαπτίζει τις μορφές των έργων του ούτε να τις ερμηνεύει.**

Το 2017 παρουσίασε έργα του στη γκαλερί 'Ευριπίδης' στο Κολωνάκι με την έκθεση 'Fluid Frames'.Το 2018 στη γκαλερί 'Άλμα' παρουσίασε την έκθεση 'Solo Exhibition'.

## Εξωτερικοί σύνδεσμοι
Missouras Tassos

Ο Τάσος Μισούρας μιλά για την έκθεσή του 'Fluid Frames'

## Παραπομπές


Κατηγορία:Έλληνες ζωγράφοι του 21ου αιώνα
Κατηγορία:Έλληνες ζωγράφοι του 20ού αιώνα
Δημοψήφισμα των Αμερικανικών Παρθένων Νήσων (2019)

Ένα **δημοψήφισμα για την τροποποίηση του [[εκλογικό σύστημα|εκλογικού συστήματος]]** για την ανάδειξη της Βουλή διενεργήθηκε στις Αμερικανικές Παρθένους Νήσους στις 30 Μαρτίου 2019. Παρότι η πρόταση εγκρίθηκε από το 75% των ψηφοφόρων, το ποσοστό συμμετοχής ήταν κάτω του 10%, ακυρώνοντας το αποτέλεσμα.

## Πλαίσιο
Το δημοψήφισμα ήταν μια λαϊκή πρωτοβουλία που προτάθηκε από την οργάνωση των Συνταξιούχων Υπαλλήλων της κυβέρνησης του Σαιντ Κρουά. Προκειμένου να τεθεί η πρωτοβουλία σε δημοψήφισμα, η οργάνωση απαιτείτο να συλλέξει υπογραφές από τουλάχιστον του 10% των εγγεγραμμένων ψηφοφόρων σε δύο εκλογικές περιφέρειες, στην Σαιντ Κρουά και Άγιος Θωμάς/Άγιος Ιωάννης. Συνέλεξαν 2.243 υπογραφές στο Σαιντ Κρουά (υπερβαίνοντας το απαιτούμενο των 2.298) και 2.553 στον Άγιο θωμά/Άγιο Ιωάννη (όπου απαιτούνταν 2.530 υπογραφές), με αποτέλεσμα η πρόταση να τεθεί σε δημοψήφισμα.

Προκειμένου να είναι έγκυρο το αποτέλεσμα του δημοψηφίσματος απαιτείτο η πλειοψηφία να ψήφιζε υπέρ της πρότασης και το ποσοστό συμμετοχής να ήταν άνω του 50%.

## Προτάσεις
Προτού διεξαχθεί το δημοψήφισμα, η Βουλή αποτελείτο από 15 μέλη: από αυτά, τα 14 εκλέγονταν από δύο επταεδρικές περιφέρειες (Σαιντ Κρουά και Άγιος Θωμάς/Άγιος Ιωάννης) και έναν βουλευτή Επικρατείας (at-large), ο οποίος θα έπρεπε να είναι κάτοικος των νήσων. Οι προτάσεις αν εγκρίνονταν θα διαιρούσαν αμφότερα τα νησιά Σαιντ Κρουά και Άγιο Θωμά σε δύο διεδρικές περιφέρειες, ενώ ο Άγιος Ιωάννης θα αποτελούσε μία μονοεδρική περιφέρεια. Τρεις βουλευτές Επικρατείας θα εκλέγονταν επίσης από τα νησιά Σαιντ Κρουά και Άγιο Θωμά.

## Αποτελέσματα

## Παραπομπές


2019
Αμερικανικες Παρθενες
Γιούχο Κούστι Παασικίβι

Ο **Γιούχο Κούστι Παασικίβι** (27 Νοεμβρίου 1870 - 14 Δεκεμβρίου 1956) ήταν ο έβδομος Πρόεδρος της Φινλανδίας (1946-1956). Ανήκε στο Φινλανδικό Κόμμα και το Κόμμα του Εθνικού Συνασπισμού. Διετέλεσε Πρωθυπουργός της Φινλανδίας (1918 και 1944-1946) και υπήρξε σημαντικός παράγοντας στη φινλανδική οικονομία και πολιτική για περισσότερο από πενήντα χρόνια. Αναγνωρίζεται ως ο κύριος αρχιτέκτονας της εξωτερικής πολιτικής της Φινλανδίας μετά τον Δεύτερο Παγκόσμιο Πόλεμο.

Ο Παασικίβι γεννήθηκε ως Γιόχαν Γκούσταφ Χέλστεν το 1870 στο Χεμεενκόσκι στην Πεϊγιένε Ταβάστια στη Νότια Φινλανδία, γιος του εμπόρου Άουγκουστ Χέλστεν και της συζύγου του Καρολίνα Βιλελμίνη το γένος Σελίν. Η μητέρα του Παασικίβι πέθανε όταν ήταν τεσσάρων και ο πατέρας του πέθανε χρεωμένος όταν ο Παασικίβι ήταν 14. Η ετεροθαλής αδερφή του Παασικίβι, Καρολίνα, πέθανε λίγο μετά. Μετά το θάνατο του πατέρα του, η θεία του Παασικίβι, η Κάισα Χάγκμαν, ανέλαβε την ευθύνη για την ανατροφή του. Ο Παασικίβι άλλαξε το όνομά του στο φινλανδικότερο Γιούχο Κούστι Παασικίβι το 1885.

## Παραπομπές


Κατηγορία:Πρόεδροι της Φινλανδίας
Κατηγορία:Πρωθυπουργοί της Φινλανδίας
Love Her Madly

Το "**Love Her Madly**" είναι ένα τραγούδι του αμερικανικού ροκ συγκροτήματος The Doors το οποίο κυκλοφόρησε ως single απ' τον δίσκο *[[L.A. Woman]]*. Το σινγκλ έφτασε το νούμερο έντεκα στην Αμερική και νούμερο 3 στον Καναδά. Το κομμάτι έχει παρουσιαστεί επίσης στη γνωστή ταινία *[[Forrest Gump]]*.

## Ιστορία
Το κομμάτι, γράφτηκε από τον κιθαρίστα του συγκροτήματος, Ρόμπι Κρίγκερ. Το έγραψε σε δωδεκάχορδη κιθάρα και οι στίχοι του μιλούν για τους τσακωμούς του με την κοπέλα του και μετέπειτα σύζυγο του, Λιν.

Σύμφωνα με τον παραγωγό των Doors Πολ Ρόθτσαϊλντ, το "Love Her Madly" ήταν το τραγούδι που προκάλεσε την αναχώρηση του από τις αρχικές συνεδρίες τoυ *[[L.A. Woman]]*, απορρίπτοντας το ως "κοκτέιλ μουσική".

## Μέλη
**Οι Doors**
* **[[Τζιμ Μόρισον]]***φωνητικά, ντέφι*
* **[[Ρέι Μάνζαρεκ]]***πλήκτρα* 
* **[[Ρόμπι Κρίγκερ]]***δωδεκάχορδη κιθάρα*
* **[[Τζον Ντένσμορ]]***τύμπανα*

***Συμμετείχε επίσης ο:***
* **Τζέρι Σεφ***μπάσο*

## Τραγούδια
# **Love Her Madly** *(Morrison, Krieger, Manzarek, Densmore)* 3:20
# **(You Need Meat) Don't Go No Further** *([[Γουίλι Ντίξον]])*3:41

## Θέσεις τσαρτ
***Love Her Madly*** *(σινγκλ)*

***Επίσημη κυκλοφορία: Μάρτιος [[1971]]***

## Παραπομπές


## Εξωτερικοί σύνδεσμοι

Κατηγορία:Τραγούδια του 1971
Κατηγορία:Τραγούδια των The Doors
Κατηγορία:Singles του 1971
Κατηγορία:Singles της Elektra Records
Μυξόρρουμα Ρεθύμνης

Το **Μυξόρρουμα** (ή *Μιξόρρουμα*) είναι χωριό και έδρα ομώνυμης κοινότητος του Δήμου Αγίου Βασιλείου, στην Περιφερειακή Ενότητα Ρεθύμνης της Κρήτης. Απέχει 26,5 χιλιόμετρα από το Ρέθυμνο και είναι κτισμένο σε υψόμετρο 300 μ. Ο Στέργιος Σπανάκης επισημαίνει ότι το όνομα του ετυμολογείται από τις λέξεις μίξη και ρούμα (το ρέμα στο κρητικό ιδίωμα) και το ερμηνεύει ως ότι το χωριό είναι κτισμένο στη συμβολή χειμάρρων και άρα η σωστή ορθογραφία είναι με γιώτα.

## Ιστορικά στοιχεία
Στην θέση Κωστέλη έχουν βρεθεί κατάλοιπα οικισμού της μινωικής εποχής. Το χωριό αναφέρεται από τον Φραντσέσκο Μπαρότσι το 1577 ως *Mixoruma* στην επαρχία Αγίου Βασιλείου. Στην ενετική απογραφή του 1583 από Καστροφύλακα αναφέρεται ως *Mixoruma* με 64 κατοίκους και 16 οφειλόμενες αγγαρείες, ενώ μνεία στο χωριό κάνει και ο Βασιλικάτα το 1630, με την ονομασία *Mixoruma*. Στην οθωμανική απογραφή του 1659 καταγράφονται 8 σπίτια.

Στην απογραφή του 1834, η οποία πραγματοποιήθηκε από τους Αιγυπτίους, απογράφεται μαζί με άλλα δέκα χωριά της περιοχής. Στην απογραφή του 1881 υπαγόταν στο δήμο Λάμπης και είχε 126 κατοίκους, όλοι χριστιανοί. Στην απογραφή του 1900 είχε 146 κατοίκους. Στην απογραφή του 1920 είχε οριστεί έδρα αγροτικού δήμου. Το 1925 ορίστηκε έδρα ομώνυμης κοινότητας, μέχρι την Καποδιστριακή διοικητική διαίρεση, όταν το χωριό προσαρτήθηκε στον Δήμο Λάμπης. Το 1951 το Άνω Μυξόρρουμα αναγνωρίστηκε ως ανεξάρτητος οικισμός, ο οποίος απογράφεται ξεχωριστά. Το Άνω Μυξόρρουμα απέχει περίπου 300 μέτρα από το (Κάτω) Μυξόρρουμα που πλέον σε μεγάλο βαθμό έχει ερημώσει.

Στο παρελθόν η οικονομία του χωριού βασιζόταν στην καλαθοπλεκτική, τη συρραφή ράσων και λειτουργούσαν επίσης αλευρόμυλοι και ελαιοτριβείο.

### Απογραφές πληθυσμού
Αναλυτικά η δημογραφική πορεία του χωριού σύμφωνα με τις απογραφές:

## Σημεία ενδιαφέροντος
Η πολεοδομική συγκρότηση του οικισμού παρουσιάζει ενδιαφέρον καθώς το χωριό δεν διαθέτει εσωτερικούς δρόμους, παρά μόνο έναν περιφεριακό, ενώ τα σπίτια είναι κολλημένα το ένα δίπλα στο άλλο.

Το κτίριο του παλιού δημοτικού σχολείου Μυξορούματος, μαζί με τον περιβάλλοντα χώρο του, έχει χαρακτηριστεί μνημείο, διότι είναι αξιόλογο κτίριο ειδικής λειτουργίας (διδακτήριο), σημαντικό για τη μελέτη της ιστορίας της αρχιτεκτονικής των σχολικών κτιρίων στην Κρήτη των αρχών του 20ου αιώνα.Επίσης αποτελεί σημείο αναφοράς για τους κατοίκους της περιοχής και είναι συνδεδεμένο με τις μνήμες τους.

Κοντά στο χωριό βρίσκεται κοιλάδα με πλούσια βλάστηση και τρεχούμενο νερό όλη τη διάρκεια του έτους.

## Προσωπικότητες εκ Μυξορρούματος

* Ειρηναίος (Νικόλαος Αθανασιάδης), Αρχιεπίσκοπος πρώην Κρήτης, και πρώην Μητροπολίτης Κυδωνίας και Αποκορώνου.

## Διοικητικά στοιχεία
*Δείτε: *'Κοινότητα Μυξόρρουμα**'

Τα Μυξόρρουμα αναφέρονται επίσημα ως οικισμός το 1925 στο ΦΕΚ 27Α - 31/01/1925 να ορίζεται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και την τροποποίηση του Κλεισθένης Ι, μαζί με τους οικισμούς Αγία Πελαγία, Άνω Μυξόρρουμα και Φρατί αποτελούν την κοινότητα Μυξόρρουμα ενώ σύμφωνα με την απογραφή του 2011 έχει 14 κατοίκους.

## Παραπομπές


Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Αγίου Βασιλείου
Τιμιμούν

Το **Τιμιμούν** () είναι πόλη και κοινότητα, και πρωτεύουσα του ομώνυμου διαμερίσματος, στην επαρχία Αντράρ της νότιο-κεντρικής Αλγερίας. Σύμφωνα με την απογραφή του 2008, έχει πληθυσμό 33.060 κατοίκων, από 28.595 το 1998, με ετήσιο ρυθμό αύξησης 1,5%. 

Το Τιμιμούν είναι γνωστό για το κόκκινο ωχρώδες χρώμα των κτιρίων του. 

## Γεωγραφία
Η πόλη του Τιμιμούν βρίσκεται σε υψόμετρο περίπου 288 μ. στην περιοχή Γκουράρα στα βόρεια της επαρχίας Αντράρ. Βρίσκεται στη νοτιοανατολική πλευρά μιας όασης που στηρίζει τον πληθυσμό της πόλης. Μια σάμπχα (αλυκή) βρίσκεται στα βορειοδυτικά, ενώ το οροπέδιο του Ταντεμαΐτ βρίσκεται στα νοτιοανατολικά. 

## Κλίμα
Το Τιμιμούν έχει θερμό ερμικό κλίμα (Κλιματική ταξινόμηση Κέππεν *BWh*), με εξαιρετικά θερμά καλοκαίρια και ζεστούς χειμώνες, με ελάχιστες βροχοπτώσεις όλο τον χρόνο. Η ετήσια μέση θερμοκρασία είναι σχεδόν 25 °C.

## Μεταφορές
thumb|Ξενοδοχείο στο Τιμιμούν
Το Τιμιμούν βρίσκεται επί της εθνικής οδού N51, μία οδός που συνδέει σχεδόν δυτικά προς ανατολικά τη N6 (η οποία συνδέει το Μπεσάρ στα βόρεια με το Αντράρ στα νότια) με τη N1 (η οποία συνδέει τη Γκαρντάια στα βόρεια με το Ιν Σαλάχ και το Ταμανρασέτ στα νότια.

Το Τιμιμούν εξυπηρετείται από το Αεροδρόμιο του Τιμιμούν, το οποίο βρίσκεται 5 χλμ. νοτιοανατολικά της πόλης.

## Εκπαίδευση

Το 7,0% του πληθυσμού έχει ολοκληρώσει την πρωτοβάθμια εκπαίδευση, και ένα άλλο 19,3% έχει ολοκληρώσει τη δευτεροβάθμια εκπαίδευση. Το συνολικό ποσοστό μόρφωσης ανέρχεται στο 79,6%, και είναι 87,5% μεταξύ των ανδρών και 71,8% μεταξύ των γυναικών.

## Παραπομπές


Κατηγορία:Πόλεις της Αλγερίας